
RAPORT DE SPECIALITATE
privind acordarea Titlului de Cetăţean de Onoare al Municipiului Timişoara 
domnului Iosif Rotariu

Având în vedere Referatul de aprobare al proiectului de hotărâre nr SC2022-18102/19.07.2022, al Primarului Municipiului Timișoara și Proiectul de hotărâre privind acordarea Titlului de Cetăţean de Onoare al Municipiului Timişoara domnului Iosif Rotariu;

Facem următoarele precizări:
Având ȋn vedere propunerea și expunerea de motive nr. SC2022–18080/19.07.2022 ale domnului viceprimar Cosmin Tabără – ȋn calitate de consilier local;
În conformitate cu Regulamentul pentru acordarea Titlului de „Cetăţean de Onoare al Municipiului Timişoara”, aprobat prin HCL nr. 138 din data de 18.10.2016;
Având în vedere prevederile 129 alin. (13) din OG 57/2019 - privind Codul administrativ; 
În temeiul art. 139 din din OG 57/2019 - privind Codul administrativ;

Având în vedere întreaga carieră sportivă a domnului Iosif Rotariu:
Domnul Iosif Rotariu s-a născut la 27 septembrie 1962, ȋn localitatea Prigor, Caraș-Severin. Ȋn 1981, a debutat ȋn Divizia A la Poli Timișoara, echipa “fanion” a Banatului, cu care a fost finalist al Cupei României ȋn două rânduri (‘80-‘81 și ‘82-’83). 
A continuat cariera sportivă la Steaua București, obținând Cupa României ȋn ’86-’87, ’88-’89 și ’96-’97, Supercupa României in 1997 și ajungând finalist ȋn Cupa Campionilor Europeni ȋn 1988-1989. Ȋn anii ’90 și ’94, Iosif Rotariu a activat ȋn Turcia, la Galatasaray și Bakırköyspor, cu rezultate excelente.
Iosif Rotariu rămâne ȋn amintirea iubitorilor de fotbal din ȋntreaga țară, el a făcut parte, din echipa națională a României - numită “de aur” - la Campionatul Mondial de Fotbal din Italia - ȋn 1990. Atunci, a fost cel care a reușit să-l blocheze pe Diego Armando Maradona, ȋntr-un meci care a redefinit istoria sportului românesc.
După ’90, Iosif Rotariu a activat, pe lângă Steaua București și Politehnica Timișoara, la CFR Timișoara, OFK Kikinda, Extensiv Craiova, FC Bihor Oradea și ASU Politehnica Timișoara. Ȋn ȋntreaga sa carieră de fotbalist, a ȋnscris 350 de goluri ȋn competiții oficiale.
Subsecvent acestei cariere, Iosif Rotariu a activat și ca antrenor pentru Poli AEK Timișoara, Politehnica Știința, Poli AEK II Timișoara, FC Timișoara (secund), Politehnica Timișoara (secund), FC Vaslui (secund) și FC Caransebeș.
În martie 2008 a fost decorat cu Ordinul „Meritul Sportiv” clasa a III-a, pentru rezultatele obținute la turneele finale din perioada 1990-2000 și pentru întreaga activitate alături de Generația de Aur a Fotbalului Românesc.
In plan personal și familial, Iosif Rotariu și-a dovedit altruismul, tăria de caracter și determinarea. Este părinte pentru patru copii, care au ce povesti despre tatăl lor.  


În concluzie, conferirea Titlului de Cetăţean de Onoare al Municipiului Timişoara domnului Iosif Rotariu ar fi o recunoaștere firească a meritelor sale sportive excepționale prin care a contribuit la promovarea imaginii Municipiului Timişoara ȋn lume.

Având în vedere prevederile legale expuse în prezentul raport, apreciem că proiectul de hotărâre privind conferirea Titlului de Cetăţean de Onoare al Municipiului Timişoara domnului Iosif Rotariu îndeplineşte condiţiile pentru a fi supus dezbaterii şi aprobării plenului consiliului local.

